Slatina (Vučitrn)
Slatina () je naselje u opštini Vučitrn na Kosovu. Nakon 1999. selo je poznato i kao Đeljbišt (). Selo Slatina nalazi se na 4 km severno od Vučitrna. Razbijenog je tipa. Deli se na Gornju ili Arnautsku, Krligatsku, Donju i Kuladžijsku mahalu. Kuće u mahalama su zbijene sem nekoliko usamljenih kolonističkih kuća izvan Kuladžijske mahale. Udaljenja između mahala su 200-500 m. Prema popisu stanovništva iz 2011. godine, selo je imalo 491 stanovnika, većinu stanovništva činili su Albanci.

Geografija 
Selo je u ravnici, sa manjim uzvišenjima, zbijenog je tipa, oranice sa smonicom i rastresitom zemljom, na kojima uspevaju sve žitarice i i voće. Selo ima svoju zajedničku listopadnu šumu, te je timo pogodno za stočarstvo. U selu postoji izvor kisele vode, ali je zapušten. Jedan deo sela je povezan sa sistemom za navodnjavanje. Smešteno je u podnožju ogranaka Kopaonika, udaljeno oko 4 km severooistočno od Vučitrna.

Istorija 
Prvi put se pominje se u turskom popisu oblasti Brankovića 1455, sa 18 srpskih kuća, među kojima je i kuća popa Bogdana. U Devičkom pomeniku su od 1763. do 1777. u više navrata Srbi darodavci manastira iz ovog sela. Ne zna se da li je život ovog sela prekidan, jer ima dokaza da su današnji Srbi u ovom selu od početka 18. veka. Međutim, postoje indicije da su Srbi uvek živeli u ovom selu, jer novodoseljeni Srbi deo sela uvek zovu "Mikića livade", a po saznanju u zadnjih 150 do 200 godina nije bilo stanovnika po prezimenu Mikić. Nema tragova da je nekada postojala crkva i groblje u ovom selu, kako to Atanasije Urošević tvrdi, već su Srbi uvek koristili crkvu i groblje u susednom selu Banjskoj, udaljenoj oko 2 km, što i danas čine. Od 1922 do 1926. u ovo selo stiglo je 6 kuća naseljenika koji su od strane države dobili utrinsku zemlju. Među ovim naseljenicima bio je jedan od lidera Komunističke partije Jugoslavije - Petko Miletić sa dva brata. Starica Petrana Perović za života izrazila je želju da bude posle smrti sahranjena u svojoj livadi u selu. Njezina rodbina je ovaj amanet prihvatila i sahranila je po njenoj želji i podigla skroman spomenik koji je od strane novog vlasnika Albanca uništen.

Poslednji Srbi proterani su iz Slatine za vreme nemira na Kosovu 2004. godine, kada je Slatinu napustilo oko 50 Srba. Iz Vučitrna se nasilje prenelo na selo Slatina, gde je spaljeno 15 srpskih kuća, od kojih su 8 bile napuštene. Tako su u Slatini, koje je pre 1999. imala 130 srpskih kuća, ostala samo njihova zgarišta. Nekoliko Srba je pretučeno, dvoje od njih su teško povređeni i prebačeni u bolnicu u Kosovskoj Mitrovici. Evakuacija je izvršena u poslednjem trenutku. Opština Vučitrn i razne inostrane organizacije su izgradili kuće za raseljene Srbe u Slatini. A 2010. godine u Slatini je izgrađeno još 15 kuća za raseljene Srbe i pored kuća, opština Vučitrn je planirala da isplati 2.000 evra Srbima koji bi se vratili u Slatini. Ali Srbi iz Slatine proterani u periodu od 1999—2004. godine nisu želeli da se vrate. Za Srpske izbeglice iz Slatine trenutno se grade kuće u naselju Sunčana dolina, kod Malog Zvečana, u opštini Zvečan.

Poreklo stanovništva po rodovima 
Porodice koje su do 1999. godine živeli u Slatini:

Srpski rodovi:

Topličani (4 kuća., Sv. Nikola). Doseljeni iz Toplice, još kad su Arnauti naseljavali Toplicu“.
Zogović (2 kuća., Đurđevdan). Doseljen iz doline Ibra niže Zvečana posle Topličana.
Mitić (2 kuća., Đurđic) iz Bugarića (pod Zvečanom, sada Srbovac) kad i Zogovići.
Šetonjići (3 kuća., Sv. Petka). Doselili se iz sela Matice (iza Zvečana) posle Čubrka.
Kostići (2 kuća., Sv. Petka).
Čubrci (11 kuća, Aranđelovdan). Iz svoje starine Morače iselili se prvo u Metohiju (pećku nahiju), potom odatle u Кrligate (Stari Кolašin), odakle su se u Slatinu preselili „na 12 godina pre uzimanja Toplice“. Tad su (1865) zatekli u selu 3-4 kuće Srba (Topličane, Zogoviće, Mitiće) i isto toliko Arbanasa . Jovan Cvijić u istraživanju o poreklu srpskog stanovništva u pojedinim kosovskim selima piše da u selu Slatina kod Vučitrna, pored ostalih porodica, živi i jedna porodica sa 4 kuće, koja je starinom iz Morače, selo Čubrce . Sekula Dobričanin u knjizi o Donjoj Morači piše: "Jedna grupa Moračana živjela je u Кrligatama kod Кolašina mitrovičkog. Tu se doselio kao rodonačelnik Mojsilo Čubrk" . Mojsilo se skumio sa Raškovićima iz sela Drijena (koji su poreklom iz plemena Morača), gde je Mojsilo živeo neko vreme, nakon čega Mojsilo je dobio zemlju u Кrligate u Drenici gde se i preselio. Čubrci su u Кrligate, u Drenici živeli sve do 1865. godine kada su se iselili u Slatini. Radoslav LJ. Pavlović u knjizi - Seoba Srba i Arbanasa u ratovima 1876 i 1877-1878 godine piše : Pardusi, arbanaški muhadžiri u kosovskom selu Veskovcu i selu Gornjoj Pakaštici (Pardusu) u Labu, iz Pardusa u Кopaoniku, svoje se sa pravoslavnim Кatićima (Aranđelovdan), koji su se 1878 god. iselili iz Pardusa u selo Grgure u Gornjoj Toplici. Srodnici Pardusa i Кatića su Кrligaćani (Đorđevići i Todorovići, 10 kuća, Aranđelovdan) u kosovskom selu Slatini (mahali Кrligaćana), doseljenih iz sela Кrligata u Drenicu, daljim poreklom od Dakića iz Rugove, a najdaljom starinom iz Morače u Crnoj Gori. Atanasije Urošević u prilogu o plemenskim osobinama Albanaca i prenošenju plemenskih imena na drugo stanovništvo piše: Na Кosovu i okolnim oblastima se kod Albanaca stvorilo mišljenje da su pripadnici istog fisa (plemena) svi oni čija je slava ista. Tog se mišljenja ne samo donekle pridržavalo prilikom ulaženja poislamljenika u fisove već se ono prenosilo i na Srbe koji su ostajali u Pravoslavlju. Tako Srbi Čubrci u Slatini (vučitrnskoj) nazivaju se Кlimentima zato što slave Aranđelovdan, a to je zato što su starinom iz Rugova, čiji su sadašnji stanovnici (Albanci) pripadnici toga fisa (Кlimenata) . Od Čubrka su: Đorđevići, Janićijevići, Nastići i Todorovići. Po njima se u Slatini zvala jedna mahala (Кrligatska mahala).

Albanski rodovi:

Latifović () (2 kuće.), od fisa Beriša. Preseljen iz Cecilije posle Čubrka.
Elezi (3 kuće), poislamljeni srpski rod.
Bećirović () (4 kuće.), Po predanju predak im se doselio od fisa Šalje u Malesiji, severnoj Albaniji početkom 19. veka.  Doseljeni su 1986. godine iz sela Trstene kod Mitrovice u Slatinu.
Đafa od fisa Ljuma. 

Kolonisti:

Petrovići (1 kuća.), – Tomaševići (3 kuća.) i – Miletići (1 kuća.). Doseljeni 1924. iz Crne Gore.
Biga (2 kuća.), doseljen 1926. iz Like.

Učesnici oslobodilačkih ratova 1912—1918 
 Đorđević Stevo, poginuo na Solunu
 Đorđević Cvetko, Solunski front
 Đorđević Mladen, poginuo u Balkanskom ratu
 Kostić Živko, poginuo u Solunu
 Janaćković David, Balkanski rat
 Janaćković Milan, Cerska Bitka
 Milentijević Savo, Cerska bitka
 Savić Biga, poginuo u Balkanskom ratu
 Savić Trajko, Balkanski rat
 Savić Cvetko, Solunski front
 Todorović Jovan, poginuo na Solunu
 Todorović Tanasko, Balkanski rat

Učesnici Drugog svetskog rata (1941—47) 
 Đorđević Dragutin
 Đorđević Živko
 Đorđević Lazar
 Đorđević Milorad
 Đorđević Milutin
 Đorđević Smiljko
 Janaćković Blagoje
 Janaćković Dragoslav
 Janaćković Dragoljub
 Janaćković Slavujko
 Janićijević Branko
 Janićijević Živojin
 Janićijević Miloje
 Janićijević Mitar
 Janićijević Milan
 Janićijević Radule
 Janićijević Savo
 Janićijević Sazda
 Janićijević Stanko
 Kostić Dragomir
 Kostić Milorad
 Kujović Milinko
 Kujović Milorad
 Miletić Božo
 Miletić Spasoje
 Nastić Živko
 Savić Božidar
 Savić Borisav
 Todorović Velibor
 Todorović Radojko
 Tomašević Dragiša
 Tomašević Petar
 Tomašević Radisav
 Miletić Bojana

Poginuli u drugom svetskomg ratu (1941—47) 
 Đorđević Živko, 1945, Pasoma od balista
 Miletić Božo, 1943, Sutjeska, kao politički komesar Treće sandžačke brigade
 Miletić Bojana, 1942, kod Vučitrna, od balista

U logorima i zarobljeništvu 1941—45 
 Đorđević Krsto, Nemačka
 Janićijević Branko, Italija
 Perović Vučić, Nemačka

Žrtve Drugog svetskog rata 
 Kujović Mirko, kod kasarne u Vučitrnu 1941. od balista
 Miletić Đorđe, Sudimska reka kod Gnjilana, od balista
 Perović Branko, akt. oficir BJV, u Aprilskom ratu 1941.
 Perović Mirko, nestao u Aprilskom ratu 1941.

Odseljeni 1941—93 
 Đorđević Vojislav 1978, sa 4 čl., Kraljevo
 Đorđević D. Dragan 1978, sa 3 čl., Kraljevo
 Đorđević L. Dragan 1976, sa 3 čl., Zvečan
 Đorđević Milan 1975, sa 4 čl, Zvečan
 Đorđević Milanka 1978, sa 3 čl., Kraljevo
 Đorđević Čedo 1956, sam., Vučitrn
 Janćković Božo 1967, sam., Priština
 Janćković Borivoje 1978, sa 2 čl., Kragujevac
 Janićijević Živojin 1975, sa 3 čl., Zvečan
 Janićijević Ljubiša 1978, sa 3 čl., Zvečan
 Janićijević Milovan 1977, sa 4 čl., Kraljevo
 Janićijević Miloje 1949, sa 5 čl., Vuč., K. Mitrovica
 Janićijević Milentije 1975, sa 3 čl., Zvečan
 Janićijević Mitar 1956, sa 5 čl., Zvečan
 Janićijević Savo 1949, sa 4 čl., Vuč., K. Mitrovica
 Janićijević Sazda 1958, sa 6 čl., Kosovska Mitrovica
 Janićijević Stanko 1956, sa 4 čl., Zvečan
 Kostić Živojin 1967, sa 2 čl., Prilužje
 Kostić Dr. Miroljub 1983, sa 2 čl., Skoplje
 Kostić Radomir 1967, sa 2 čl., K. Mitrovica., Beogr.
 Kujović Vlado 1953, sa 2 čl, Kragujevac
 Kujović Drago 1955, sa 2 čl., Batajnica
 Kujović Milinko 1955, sa 3 čl., Bagrdan
 Kujović Milorad 1941, sam., Kolašin, C. Gora
 Kujović Radovan 1955, sam., Kragujevac
 Miletić Mićo 1958, sa 2 čl., K. Mitrovica
 Miletić Pavle 1956, sa 4 čl., Beograd
 Nastić Petar 1976, sa 5 čl., Vučitrn
 Nastić Slobodan 1978, sa 2 čl., Zvečan
 Perović Vučić 1970, sa 4 čl., K. Gračanica
 Perović Zorka 1955, sa 3 čl., K. Mitrovica., Kanada
 Perović Miko 1986, sa 2 čl., Zvečan
 Savić Dragan 1975, sa 2 čl., Kruševac
 Savić Živojin 1950, sam., Vučitrn
 Todorović Boško 1969, sa 4 čl., K. Mitrovica
 Todorović Velibor 1969, sa 2 čl., Kosovska Mitrovica
 Todorović Dušan 1979, sam., Beograd
 Todorović Ljubiša 1988, sa 4 čl., Kragujevac
 Todorović Milan 1956, sa 2 čl., Kosovska Mitrovica
 Todorović Momčilo 1986, sa 4 čl., Vuč., Batočina
 Todorović Milomir 1977, sa 2 čl., K. Mitrovica
 Todorović Petar 1969, sa 2 čl., K. Mitrovica
 Todorović Rodoljub 1981, sa 2 čl., Batočina
 Tomašević Aco 1955, sa 2 čl., Zvečan., Beograd
 Tomašević Petar 1955, sa 3 čl., Danilovgrad
 Tomašević Radisav 1978, sa 4 čl., Vučitrn

Svega 46 domaćinstava sa 127 članova. 1997. godine u ovom selu živelo je 36 srpskih domaćinstava sa 154 člana, od toga 9 staračkih sa 16 članova.

Napomena

Reference

Literatura 
 
 Zadužbine Kosova (spomenici srpskog naroda), Eparhija raško-prizrenska, Prizren, Bogoslovski fakultet, Beograd, (1987). str. 525
 Jeton Sallahu, Bedri Xhema Çështja nga Historia e Vushtrrisë me Rrethinë – Deri në mbarim të Luftës së Dytë Botërore, 2017
 
 

Opština Vučitrn
Naselja na Kosovu